ÜLIKÜLLUSLIK ELU
Kiituse hääl autor: Jonathan James
Olime kadunud ja murtud Nüüd leitud ja valitud
Me elud tõstavad kiituse hääle
Oleme leidnud Su vabaduse Ainult Sulle elame
Me elud tõstavad kiituse hääle
See on Sinu pääste hääl See on vabaduse hääl
Su koguduse hääl tõusmas Et kogu maailm näeks
See on Sinu rahva hääl Andes kõik, et Sind järgida
See on see hääl See on see hääl
Kiituse hääl
See on kiituse hääl
Kiidame Sind koos Ühine vabaduse hääl
Me elud tõstavad kiituse hääle
Ei me vaikida saa Armastuse-õigluse eest seisame
Me elud tõstavad kiituse hääle
See on Sinu pääste hääl See on vabaduse hääl
Su koguduse hääl tõusmas Et kogu maailm näeks
See on Sinu rahva hääl Andes kõik, et Sind järgida
See on see hääl See on see hääl
Kiituse hääl
Las Su kiitus kõlada
Kogu maailmas Kogu maailmas
Las Su kiitus kõlada
Kogu maailmas Kogu maailmas
Las Su kiitus kõlada
Kogu maailmas Kogu maailmas
Las Su kiitus kõlada
Kogu maailmas Kogu maailmas
See on Sinu pääste hääl See on vabaduse hääl
Su koguduse hääl tõusmas Et kogu maailm näeks
See on Sinu rahva hääl Andes kõik, et Sind järgida
See on see hääl See on see hääl
See on Sinu pääste hääl See on vabaduse hääl
Su koguduse hääl tõusmas Et kogu maailm näeks
See on Sinu rahva hääl Andes kõik, et Sind järgida
Enamik mittekristlasi, keda olen kohanud, kellega koos töötanud
karjääri jooksul, väljapool kirikut ja endiselt üle maailma kohtan,
enamik mittekristlasi, keda kohtan, isegi siis kui ütlen, millega tegelen,
tihti ma ei ütlegi, sest see rikub vestluse,
nad ei mõtle igavikust, nad ei otsi jumalikku kokkusaamist sinuga.
Nad ei muretse suremise pärast, nad naudivad elamist,
teevad rõõmsalt pattu ja tunnevad sulle kaasa, et sa ei tee.
Nad ei mõtle Jumalast, kui sina välja ilmud, nagu mulle räägiti,
et kui sina välja ilmud, on nad valmis, meeleheitel, avatud,
ütlevad: juhi mind Jeesuse juurde! Seda ei juhtunud, ja mõtlesin:
midagi on viltu, mulle on jama aetud.
Aga nii see on ja paljud teist olid sellised enne kristlaseks saamist.
Oled endiselt kõige rohkem shokis, et sa siin oled.
Pole aimugi, kuidas siia sattusin, sest ma ei pretendeerinud sellele.
Ka parimatel päevades mõtlete vahel: varsti jään ma vahele,
ma ei peaks siin olema, ei tea, kuidas sellest pääsen.
Isegi praegu mina ise, olnud 30 aastat kristlane, 27 teenides,
isegi praegu võin olla koguduses ja ausalt öelda endamisi mõelda:
ma ei sobi siia, mulle ei meeldi siin,
oleksin rõõmsam kõrval baaris päris inimestega. Ausalt.
Arvan, et see on seetõttu, et olen säilitanud teatud normaalsuse
ja kaine mõistuse asjade suhtes. Kui kuulen, et kogudus räägib
vandenõuteooriatest, et kurat on siin ja seal, igal pool.
Mina mõtlen: ei, kulutasid liiga palju raha ja nüüd oled võlgades.
See pole võladeemon, kes sind taga ajab.
Olid lihtsalt rahadega rumal. Muidugi varem ma teadsin seda.
Kui saad kristlaseks, siis on tore vandenõuteooriaid
kasutada - sina ei jää kunagi süüdi.
Kui probleem on deemonis, siis võid vabaks saada.
Kui sa pärast 15 vabastusteenistust ikka veel võlgades oled,
siis ilmselt pole see kurat, võib-olla on asi sinus.
Sõna "kadunud" on hämmastav sõna, meie pole seda leiutanud.
Meie kasutame selliseid sõnu nagu "kirikuvõõras", "päästmata".
Need pole Piiblist, meie oleme neid kasutanud inimeste kohta,
kes pole veel usklikud.
Aga Jeesus lõi sõna "kadunud".
Tema sõna mittekristlaste kohta on eriline ja väärt uurimist.
Loen Luuka 15, kus Jeesus jutustas ainsat korda 3 sama mõttega lugu.
Ilmselt rõhutas Ta oma mõtet, rääkides lugu kolmel erineval moel.
Siin Ta selgitab, mis Ta mõtleb kadunute all,
mida Jumal mõtleb nende all, keda me kutsume mittekristlasteks,
kes me ka ise olime.
Luuka 15:1 (Message tõlge) "Paljud kahtlase kuulsusega inimesed olid
Jeesuse ümber ja kuulasid tähelepanelikult."
"Ja variserid ja kirjatundjad nurisesid.." Miski pole muutunud.
Message tõlkeversioon, mulle nii meeldib - nii dramaatiline!
"Nad nurisesid: Tema võtab vastu patuseid ja sööb koos nendega ja
kohtleb neid kui vanu sõpru." Siililegi selge!
Selle lisasin mina juurde, see pole Message tõlkes.
See on isegi pikk, ma ei tohiks juurde lisada.
Nende nurisemine tõi selle loo esile.
"Missugune inimene teie seast, kui tal on sada lammast ja
ta ühe neist kaotab, ei jäta neid üheksatkümmend üheksat kõrbe ega
lähe kadunule järele, kuni ta tema leiab? Ja kui ta on tema leidnud,
siis ta võtab tema rõõmuga oma õlgadele ja kutsub koju jõudes kokku
sõbrad ja naabrid, öeldes neile: "Rõõmustage koos minuga,
sest ma olen leidnud oma kadunud lamba!"
"Ma ütlen teile, nõnda on taevas ühe meeltparandanud patuse pärast
rohkem rõõmu kui üheksakümne üheksa õige pärast,
kellele ei ole vaja meeleparandust. Või milline naine, kellel on
kümme drahmi ja kui ta ühe drahmi on ära kaotanud, ei läida lampi ega
pühi maja ega otsi hoolega, kuni ta selle leiab?
Ja kui ta selle on leidnud, kutsub ta kokku sõbrad ja naabrid, öeldes:
"Rõõmustage koos minuga, sest olen leidnud oma drahmi, mille kaotasin!"
Sellise peo panevad inglid püsti iga kord, kui üks kadunud hing
Jumala poole pöördub." (Message tõlge)
"Jeesus ütles: "Ühel inimesel oli kaks poega.
Ja noorem neist ütles isale: "Isa, anna mulle kätte see osa
varandusest, mis saab minule!" Ja isa jagaski varanduse nende vahel.
Ja juba mõne päeva pärast kogus noorem poeg kõik kokku ning
reisis kaugele maale, ja seal pillas ta ära oma vara,
elades ohjeldamatult. Aga kui ta oli kõik ära kulutanud,
tuli sellele maale kange nälg, ja puudus hakkas temalegi kätte tulema.
Ja ta läks ja poetas enda ühe sealtmaa kodaniku juurde ning
see saatis ta oma väljadele sigu hoidma.
Ja ta püüdis oma kõhtu täita kõtradest, mida sead sõid,
ja ükski ei andnud talle. Aga kui ta mõttesse jäi, siis ta ütles:
"Kui palju palgalisi on mu isal ja neil on leiba küllalt,
aga mina suren siin nälga! Ma tõusen ja lähen oma isa juurde
ja ütlen talle: "Isa, ma olen pattu teinud taeva vastu ja sinu ees,
ma ei ole enam väärt, et mind su pojaks hüütaks!
Pea mind nagu üht oma palgalistest!""
Ja ta tõusis ja asus teele oma isa juurde. Aga kui ta alles kaugel oli,
nägi isa teda ja tal hakkas hale ning ta jooksis ja langes poja kaela
ja andis talle suud. Aga poeg ütles isale: "Isa,
ma olen pattu teinud taeva vastu ja sinu ees, ma ei ole enam väärt,
et mind su pojaks hüütaks!" Ent isa ütles oma sulastele:
"Tooge kiiresti kõige kallim kuub ja pange talle selga ja andke talle
sõrmus sõrme ja jalatsid jalga ja tooge nuumvasikas, tapke see ja
söögem ning olgem rõõmsad, sest see mu poeg oli surnud,
ja on jälle saanud elavaks, ta oli kadunud, ja on leitud!"
Ja nad hakkasid rõõmsasti pidutsema." Mulle nii meeldib see!
Ta harjutab oma kõnet ja hakkab esimest lauset ütlema ja
isa ütleb: jaa jaa, mis iganes, räägi endale, kui tahad!
Sina ei pea veenma mind et ma su tagasi võtaks,
mina hoopis veenan sind, et oled teretulnud.
Minu südames ei lahkunud sa kunagi. Sellest räägibki see hetk.
Hoia oma palvekõne inimeste jaoks, kes panevad sind end tõestama,
paljud religoossed inimesed oleksid seda teinud,
ta vanem vend oleks seda teinud.
Näen selles kirikus väga palju vaeva, et hoida vanema venna sündroom
meie kogudusest väljas, nii et sinu tagasilangenud, kadunud
pere ja lapsed teaksid, et siin selles koguduses antakse armu.
Võid iga kell tagasi tulla, ma ei hooli, mida oled teinud, kus käinud.
Kokkulepe, kus küsimusi ei küsita, lihtsalt astu sisse!
Võib-olla harjutasid oma kõnet, võib-olla on sul seda vaja,
kuid meil pole seda vaja, sest sa olid kadunud ja nüüd leitud.
Selle imelise sõna "kadunud" kasutamine - see on väike sõna,
kasutame seda kogu aeg igapäevakeeles,
kuid kasutades seda sõna, annab Jeesus pildi
meie suhtest Temaga enne, kui päästetud saime, kui meid leiti.
Jeesus ütleb, et kõik, kes on kadunud, on kadestusväärsed.
Kui võid öelda: olen kadunud, siis oled vägagi kadestamisväärsel kohal.
Sest kui oled kadunud, tähendab, et sul on omanik.
Sa ei saa öelda, et miski on kadunud, kui keegi sellest ei hooli,
kui see ei kuulu kellelegi.
Kui oled kadunud, siis sa pole seal, kus peaksid olema.
Kui oled kadunud, on sul ilmselt väärtus, keegi tunneb sust puudust.
Kui Jumal ütles, et oleme nagu kadunud lammas või münt,
ütleb Ta: sul on omanik, see olen mina, sa pole seal, kus peaksid -
minu juures ja sul on imeline väärtus - mu oma Poja väärtus,
kui Ta sind kadunuks kutsus.
Kui kedagi ei huvita, kus sa oled, võid öelda: olen üksi,
kuid sa ei saa öelda: olen kadunud. Kadunud on hullem kui üksi.
Seltskond lahendab üksinduse, kuid miski ei lahenda
kadunud olemist.
Vaid see, kui sind leitakse.
Kui keegi ei otsi sind, ja usu mind,
sel päeval, kui keegi sinuni jõudis, oli see ime, näeme seda veel taevas.
Sest päeval, mil sind leiti, mis Jumal tegi selleks, et sinuni jõuda,
oli hämmastav, sest võin öelda, et kogudus ei otsinud sind,
eriti just sinu tüüpi ega kindlasti mitte minu tüüpi inimesi.
Mõned teist olid nii häirivad, korrast ära, kui kogudusse tulite
kõige oma pagasi ja probleemidega. Kui sa siiski oleksid pretendeerinud
leidmisele ja olid mõne uskliku jumalik kokkusaamine,
oleksid nad mööda läinud ja mõelnud: kuskil on vast mõni lihtsam juhtum.
Kui täidame oma koguduse selliste inimestega, oleme varsti kurnatud.
Just! On hea sellest kurnatud olla. Enamik kogudusi on kurnatud
enda probleemidest.
Kuid olla väsinud, sest oleme pääste- ja otsingumissioonil,
elame vaimselt ja emotsionaalselt kõrgema valvsuse ja teadlikkusega,
et asi ei pöörle meie ümber. Niipea kui sinuni jõutakse,
vastutad järgmise eest, kes ootab.
Ma ei usu, et see meil loomulikult tuleb,
seepärast peamegi sellest rääkima. Jumal kuulutab oma ühendust meiega.
Kui kutsun sind kadunuks, siis peab mul olema ühendus sinuga,
muidu ei peaks sind kadunuks.
Ka kõige hullemal päeval oled ikka väärt Jumala enda Poja elu,
kõige hullemal päeval.
Kadunud asju väntsutatakse, pannakse valesse kohta, koheldakse vääralt.
See, kes su üles korjab, ei pruugi su omanik olla.
Paljusid teist korjati üles igasuguste asjade poolt,
enne kui Kristus teid kätte sai. Kuid see vaid "laenas" sind,
see ei omanud sind. See käitus küll omanikuna,
käsutas sind kui omanik, viskas sind teatud harjumustesse,
mis sind kontrollisid, kuid see polnud su omanik.
Inimestel on raskusi Kristuse juurde tulemisega oma mineviku pärast,
nad arvavad, et Jumal pole neist kindlasti huvitatud,
sest kogudus on seda imeliselt mõista andnud,
sest kogudus pole neist huvitatud olnud.
Kõige hullemal päeval.. Oled seda lugu varem ka kuulnud,
aga kui võtaksin taskust 20-naelase, kui see oleks määrdunud ja räpane,
ütleksin sulle, kus see on olnud - kasutatud stripiklubides,
narkootikumide ostmiseks, kasiinos, kõikvõimalikes kahtlastes tehingutes
ja tõstaksin selle üles ja küsiks: kas keegi tahab seda 20-naelast?
Arvan, et meil oleks tahtjaid. Sest sa tead, et selle 20-naelase
väärtusel pole midagi pistmist sellega, kus see olnud on.
Selle kohtlemine ei mõjuta ta väärtust.
Samamoodi on sinuga. Arvan, et vähendame inimeste väärtust
selle põhjal, mida nad on kogenud või mida teinud.
Nii et muudame 20-naelase 5-naelaseks, aga Jumal ütleb ikka:
ei, see on 20-naelane.
Kui inimeste väärtust alandame, siis see tähendab, et nad alustavad
elu Jumalaga nagu 5-naelased ja neil läheb 10 aastat kuni
saavad tagasi selle, mis neil algul oli - meie silmis.
Seega neil võtab kauem aega ja nende kasulikkus kogudusele venib,
sest me ei lase neil teenida, vabatahtlikud ja maailmamuutjad olla,
sest neil pole veel piisavalt täiuslik elu. Jumal ütles:
kui oleksin teid nii kohelnud, poleks teid kedagi kasutatud.
Seetõttu mõistsin 10 a tagasi, et pole vaja ema Teresat toole panema.
Meil pole vaja ristitud, keeli rääkivaid, täiusliku eluga inimesi
näiteks autosid parkima.
Võisime kasutada igasuguseid inimesi, enamus isegi päästmata,
et nad teeniksid koguduses. See aga häiris paljusid.
Mõistan seda, sest see, kes su autot pargib, võib su raadio varastada.
Sain sellest aru. Me polnud hoolimatud.
Aga see tekitas koguduses ebamugavusi, ja mulle meeldib see.
Kui siin ruumis poleks kedagi täna, kes su asjad ära varastaks,
kui need kuhugi jätad, siis see kogudus on liiga turvaline.
Kui oled see inimene, kes me asjad ära varastaks,
siis me armastame sind ja sa oled teretulnud siin.
Kuid ära tule siia varastama, saad meilt palju rohkem tasuta,
kui suudaksid iial kokku varastada.
Piibel on fantastiline raamat sellest, kuidas Jumal kogub
inimrämpsu. Läbi kogu ajaloo on Jumal kogunud põlatud inimesi,
keda maailm on välja visanud ja öelnud: oled väärtusetu, saast,
oled omadega läbi, sul pole mingit tulevikku ega elu.
Piibel, eriti Jeesuse elu, on lugu sellest, kuidas Jumal kõnnib läbi
inimkonna prahihunniku ja kogub mahajäetud inimesi ja ütleb:
armastan sind, usun sinusse, olen sind alati armastanud,
oled kadunud, sul on omanik, kuulud mulle, sa pole õiges kohas,
mul on imeline plaan su elu ja tuleviku jaoks.
Ta ütleb seda Luuka 14 pärast seda kui kutsutud külalised ütlevad,
et nad ei saa tulla. Ta ütleb: unustage kutsutud,
minge teedele, tänavatele, põldudele ja tooge inimesed,
kes isegi oma parimal päeval ei unistanud, et sellise kutse saavad.
Nendega täidame koja, kui kutsututel on liiga kiire või nad on liiga uhked,
siis kutsume inimesed, kes poleks iial uskunud ega unistanud,
et neid võetakse vastu, sest nad on kadunud,
keda olen tulnud otsima ja päästma ja oma majja võtma.
Sest Ta ütles: minu maja peab saama täis.
Ta ei öelnud, mida täis, Ta lihtsalt ütles, et täis.
Meie mõtleme tihti, et täidame maja enda moodi inimestega.
See on nii igav. Olen käinud kogudustes,
kus kõik näevad ühtemoodi välja. See on natuke imelik,
see oleks nagu korraldatud.
Samad värvid, samasugused riided, sarnased autod,
elavad sarnastes piirkondades, räägivad samamoodi,
samad väärtused, harjumused, sarnane sotsiaalne, majanduslik
taust, sarnane maailmavaade. Lihtsalt sama, sama.
Beezh oleks hea sõna selle jaoks.
See on nii igav.
Tean, et Jumalal ei hakka igav, sest Ta on Jumal,
kuid arvan, et Jumal vaatab vahel mõnda meie üritust ja ütleb:
vaata seda, päris lahe! Ei tea, kas ikka on nii?!
Mina, maailma Looja, vikerkaare Jumal,
mina oma piiramatu värvipaleti, varjundite ja toonidega
inimeste ja isiksustega ja sa lihtsalt valid kõik samad asjad.
Kui lähed kalale, valid sama koha järvel või meres,
lased oma õnge või võrgu vette ja püüad sama sorti kalu.
Kas sa pole lõhest tüdinud, meres on peale lõhe veel kalu.
Kuid meie kirikus meile meeldib lõhe, nad on ilusad roosad, nii viisakad,
maitsevad hästi, neid on lihtne valmistada, lihtne ümber käia.
Neil pole luid, meile meeldib lõhe, oleme lõhe tüüpi kogudus.
Kui oleksin teadnud, et selline lõhe üldse olemas on.
Mina teadsin ainult kalapulkadest, seal, kust mina pärit olen.
Kust neid kalapulki püüda saab?
Meie kogudus oli selline ja siis ärkasime üles, see sai üleöö
kui Noa laevaks. Õudusunenägu.
Võtsime vastu iga eksemplari, keda meie linn meile pakkus ja
meie linnas ikka leidus huvitavaid eksemplare.
Julgustan sind liituma Abundant Life võrgustikuga.
Tahame leida kõik, kel on südames teha midagi olulist
Jumalale meie põlvkonnas seeläbi, et ehitame häid kohalikke kogudusi.
Võrgustik väljendab me igatsust toetada ja varustada teie kogudust
saavutama oma täit potentsiaali.
See on partnerlus ja püüe leida sarnaseid juhte üle maailma.
Tahame aidata luua kogudusi, kus lapsed saavad areneda,
kus koguduseliikmetel on tugevad peresuhted,
kus noored saavutavad oma täieliku potentsiaali.
Koht, kus vabatahtlikud saavad teha, mis Jumal neile südamesse on pannud.
Kus koolitame parimaid juhte Jumala koguduse jaoks.
Tahame näha Jumala kogudust rajatuna ja inimesi motiveeritud.
Tahame aidata sul luua Jumala kontakte nendega,
kes tahavad ehitada kaasaaegseid 21. sajandi kogudusi.
Aitame üksteist olema efektiivsemad, taibukamad, paremad,
mõjukamad kõiges, mida teeme üle maailma.
Tahame olla sulle partneriks, uskuda sinusse, seista sinuga ja
aidata sul ehitada kogudust seal, kus oled.
Peame endale seda koda meelde tuletama ja
seda väge ja pärandit, mis see kõik korda saadab.
See on koda, mida ma pole vaid ehitanud, vaid mis ehitab mind.
Jumal ütles: "Ära ehita mulle teenistust, mul on kõik,
ehita mulle koda!
Ära ehita kohta meelelahutuseks, kus inimesed käivad sisse-välja,
ära ehita mulle kohta, kus suvalised asjad juhtuvad,
ehita mulle koda!"
Jeesus. Kõik keerleb Jeesuse ümber.
Stronger Conference
14.-15. märtsil 2013
Tõlge: Riina Karik